ประจำเดือนพึ่งหายไปเมื่อวันที่22 มีอะไรกับแฟนวันที่20ตอนที่เป้นประจำเดือน ตั้งแต่นั้นมาก้อไม่ได้มีอะไรกันอีกเลยค่ะ แต่กินยาคุมอยู่ แล้วอยู่ๆตกขาวมีสีน้ำตาลเป้นมา5-6วันแล้วค่ะ แต่ตอนนี้น่าจะหายแล้ว มีอาการ ปัจสะวะบ่อย ปวดหัว เพลีย ปวดท้องน้อย ท้องอืดอยากทราบว่าอาการแบบนี้จะท้องมั้ยค่ะ
สวัสดีค่ะ หากที่ผ่านมาได้ทานยาคุมกำเนิดอย่างถูกต้อง ยาคุมกำเนิดก็จะช่วยป้องกันการตั้งครรภ์ได้มากกว่า 99% อีกทั้งหากมีเพศสัมพันธ์ในช่วงไม่เกิ 7 วันนับตั้งแต่มีประจำเดือนมา โอกาสในการตั้งครรภ์ก็จะถือว่าน้อยมากสำหรับการมีตกขาวสีน้ำตาล อาจเป็นตกขาวที่มีเลือดปน ซึ่งเลือดที่ออกมา อาจเกิดจากผลข้างเคียงของยาคุมกำเนิดได้ หากหายไปแล้ว ก็ไม่จำเป็นต้องทำอะไรค่ะส่วนอาการปัสสาวะบ่อย ปวดหัว เพลีย ปวดท้องน้อย ท้องอืด อาจเป็นอาการที่เกิดจากผลข้างเคียงของยาคุมกำเนิดได้เช่นกัน หรืออาจเกิดจากสาเหตุอื่นๆ เช่น มีความเครียด มีท้องผูก หรือหากมีอาการปัสสาวะผิดปกติอื่นๆ ร่วมด้วย เช่น ปัสสาวะแสบขัด ปัสสาวะขุ่น อาจเกิดจากมีการติดเชื้อในทางเดินปัสสาวะ เป็นต้นหากเพิ่งมีประจำเดือนมา อาการต่างๆ ดังกล่าว ก็ไม่ใช่อาการของการตั้งครรภ์ค่ะหากอาการต่างๆ เหล่านั้นยังคงเป็นต่อเนื่อง อาจลองหยุดทานยาคุมกำเนิด และสังเกตอาการต่อ หากอาการไม่ดีขึ้น ควรไปพบแพทย์เพื่อตรวจค่ะ